Mi ara tmuqleḍ ɣer unnar asnamkan (champ sémantique) n tinawt-a, ad tafeḍ ulac akk i icerken tugmin (agam) i nsexdam i wayen ara twali tiṭ (akmam/ concret) (Md : ad d-tagmeḍ aman), akked wawal azaylal, d ayen ur tettwaliḍ ara (d amadwan/ abstrait). D acu kan, deg usemyeqreb gar-asen ad d-tafeḍ belli azaylal d awway i t-id-newwi (nugem-it-id) am wakken ara d-tagmeḍ aman. Meḥsub nnuda fell-as. Yerna anect-agi iban-d ula deg usatal (contexte).